recursal/SuperWikiNEXT-32B huggingface dataset:
**সৈয়দ রুম্মন বিন ওয়ালী সাব্বির** (**রুম্মন বিন ওয়ালী সাব্বির** নামে সুপরিচিত) হলেন একজন বাংলাদেশী সাবেক পেশাদার ফুটবল খেলোয়াড়। ভক্তদের কাছে **বাংলার মারাদোনা** ডাকনামে পরিচিত সাব্বির তার খেলোয়াড়ি জীবনের অধিকাংশ সময় ঢাকা মোহামেডান এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেছেন।

১৯৮৫–৮৬ মৌসুমে, বাংলাদেশী ক্লাব শেখ জামালের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি ২ মৌসুম অতিবাহিত করেছিলেন। অতঃপর ১৯৮৭–৮৮ মৌসুমে তিনি ঢাকা মোহামেডানে যোগদান করেছিলেন, যেখানে তিনি সর্বমোট ১১ মৌসুম অতিবাহিত করেছেন; মাঝে তিনি ১ বছরের জন্য ভারতীয় ক্লাব কলকাতা মোহামেডানের হয়ে খেলেছেন। সর্বশেষ ১৯৯৭–৯৮ মৌসুমে, তিনি ঢাকা মোহামেডান হতে রহমতগঞ্জে যোগদান করেছিলেন; রহমতগঞ্জে হয়ে মাত্র ১ মৌসুম খেলার পর তিনি অবসর গ্রহণ করেছিলেন।

১৯৮৯ সালে, সাব্বির বাংলাদেশের হয়ে আন্তর্জাতিক পর্যায়ে অভিষেক করেছিলেন; বাংলাদেশের জার্সি গায়ে তিনি সর্বমোট ৭ ম্যাচে ১টি গোল করেছিলেন। দলগতভাবে, সাব্বির সর্বমোট ৩টি শিরোপা জয়লাভ করেছিলেন, যার সবগুলো ঢাকা মোহামেডানের হয়ে জয়লাভ করেছিলেন।

প্রারম্ভিক জীবন
---------------

সৈয়দ রুম্মন বিন ওয়ালী সাব্বির বাংলাদেশে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

১৯৮৯ সালে, সাব্বির আন্তর্জাতিক ফুটবলে বাংলাদেশের হয়ে অভিষেক করেছিলেন। জাতীয় দলের হয়ে অভিষেকের প্রায় ৪ বছর পর, বাংলাদেশের জার্সি গায়ে প্রথম গোলটি করেছিলেন; ১৯৯৩ সালের ৫ই মে তারিখে, থাইল্যান্ডের বিরুদ্ধে ম্যাচে বাংলাদেশের হয়ে একমাত্র গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছিলেন।

১৯৯৩ সালের ৭ই মে তারিখে সাব্বির বাংলাদেশের হয়ে তার সর্বশেষ ম্যাচটি খেলে আন্তর্জাতিক ফুটবল থেকে অবসর গ্রহণ করেছিলেন। সংযুক্ত আরব আমিরাতের দুবাইয়ের আল মাকতুম স্টেডিয়ামে অনুষ্ঠিত শ্রীলঙ্কার বিরুদ্ধে উক্ত ম্যাচে বাংলাদেশ ৩–০ গোলের ব্যবধানে জয়লাভ করেছিল, ম্যাচটিতে তিনি পূর্ণ ৯০ মিনিট খেলেছিলেন। আন্তর্জাতিক ফুটবলে, তার ৪ বছরের খেলোয়াড়ি জীবনে তিনি সর্বমোট ৮ ম্যাচে ১টি গোল করেছিলেন।

পরিসংখ্যান
----------

### আন্তর্জাতিক

| দল | সাল | ম্যাচ | গোল |
| --- | --- | --- | --- |
| বাংলাদেশ | ১৯৮৯ | – | – |
| ১৯৯৩ | ৮ | ১ |
| সর্বমোট | ৮ | ১ |

### আন্তর্জাতিক গোল

| গোল | তারিখ | মাঠ | প্রতিপক্ষ | স্কোর | ফলাফল | প্রতিযোগিতা | সূত্র |
| --- | --- | --- | --- | --- | --- | --- | --- |
| ১ | ৫ মে ১৯৯৩ | আল মাকতুম স্টেডিয়াম. দুবাই, সংযুক্ত আরব আমিরাত |  থাইল্যান্ড | **১**–৪ | ১–৪ | ১৯৯৪ ফিফা বিশ্বকাপ বাছাইপর্ব |  |

তথ্যসূত্র
---------

1. 1 2  "Bangladesh vs. Thailand (1:4)"। *ন্যাশনাল-ফুটবল-টিমস* (ইংরেজি ভাষায়)। সংগ্রহের তারিখ ১৬ এপ্রিল ২০২১।
2. ↑  "Bangladesh vs. Sri Lanka (3:0)"। *ন্যাশনাল-ফুটবল-টিমস* (ইংরেজি ভাষায়)। সংগ্রহের তারিখ ১৬ এপ্রিল ২০২১।

বহিঃসংযোগ
---------

* ন্যাশনাল-ফুটবল-টিমস.কমে রুম্মন বিন ওয়ালী সাব্বির (ইংরেজি) উইকিউপাত্তে এটি সম্পাদনা করুন
***স্বাধীন নেপালি*** (নেপালি: स्वतंत्र नेपाली, 'ফ্রি নেপালি') ছিল ভারতের দেরাদুন থেকে প্রকাশিত একটি নেপালি ভাষার সাপ্তাহিক সংবাদপত্র।  পত্রিকাটি নেপালের রাজনৈতিক বিষয়গুলি কভার করে এবং দেশে রানা শাসনের বিরুদ্ধে সোচ্চার হয়েছিল। *স্বতন্ত্র নেপালি* পত্রিকার প্রথম সংখ্যা ২১ আগস্ট, ১৯৫৪ সালে প্রকাশিত হয়েছিল। পত্রিকাটি ঠাকুর চন্দন সিং দ্বারা প্রকাশিত হয়েছিল (যিনি অতীতে বিভিন্ন পত্রিকা চালাত, কিন্তু ১৯৩৩ সালে প্রকাশনা ছেড়ে দিয়েছিলেন)। ঠাকুর প্রতাপ সিং, বিকানের রাজ্যের প্রাক্তন স্বরাষ্ট্র ও উন্নয়ন মন্ত্রী এবং বিকানের রাজপরিবারের সদস্য, পত্রিকাটির অর্থায়নে অবদান রেখেছিলেন। 

*স্বতন্ত্র নেপালি* পত্রিকার প্রতিটি সংখ্যা ৮-১২ পৃষ্ঠার হত এবং এক আনা দামে বিক্রি হত।  যুগবাণী প্রেসে ছাপা হত। 

*স্বতন্ত্র নেপালি* পত্রিকার শেষ সংখ্যাটি ১৯৫৫ সালের ৩০ আগস্ট প্রকাশিত হয়েছিল। অর্থের অভাবে প্রকাশনা বন্ধ হয়ে যায়। সব মিলিয়ে পত্রিকাটির ৪৬টি সংখ্যা ছাপা হয়েছিল।

তথ্যসূত্র
---------

1. 1 2  India. *Press in India*. New Delhi: Office of the Registrar of Newspapers, 1957. pp. 327, 504
2. 1 2 3  Lama, Mahendra P. Thakur Chandan Singh. New Delhi [u.a.]: Sahitya Akad, 1997. pp. 17-19
১৯৩৬ সালের একটি স্বত্বপত্র
বাণিজ্য বাজারে **স্বত্বপত্র** (ইংরেজি: share) বলতে বিভিন্ন আর্থিক হাতিয়ার যেমন সম্ভার, যৌথ তহবিল, সসীম দায়বদ্ধ অংশীদারী, স্থাবর সম্পত্তি বিনিয়োগ ট্রাস্ট, ইত্যাদির জন্য একটি হিসাবের একক।

স্বত্বপত্র থেকে প্রাপ্ত আয়কে লভ্যাংশ বলে। যিনি স্বত্বপত্র অধিকারে রাখেন তাকে বলা হয় অংশপত্র মালিক।

কোন কোম্পানির মূলধনকে সসীম সংখ্যক সমান ভাগে ভাগ করার পর একেকটি ভাগকে স্বত্বাংশ বলা হয় এবং স্বত্বাংশের মালিকারা স্বরূপ প্রদত্ব দলিলকে বলা হয় একেকটি স্বত্বপত্র। স্বত্বপত্র মালিক এর মাধ্যমে কোম্পানির লভ্যাংশের একটি অংশ এবং কোম্পানি বিলুপ্তির বিশেষ ক্ষেত্রে কোম্পানির মূল্যের একটি অংশের অধিকারপ্রাপ্ত হন।

স্বত্বপত্র ভোটবিশিষ্ট (voting) বা ভোটহীন (non-voting) হতে পারে। ভোটভিত্তিক স্বত্বপত্রের মালিকে পরিচালকদের বোর্ডে এবং কর্পোরেট নীতিমালার ওপরে ভোট দিতে পারেন। এই ভোটাধিকার অনেক সময় স্বত্বপত্রের বাজার মূল্যকে প্রভাবিত করে। ভোটবিশিষ্ট স্বত্বপত্র প্রথম শ্রেণীর (class A)এবং ভোটহীন অংশপত্র দ্বিতীয় শ্রেণীর (class B) স্বত্বপত্র নামেও পরিচিত।

ইংরেজি পরিভাষা
--------------

ব্রিটিশ ইংরেজি ভাষায় স্বত্বপত্রের পরিভাষা হল "Share"। শব্দটির বহুবচন রূপ shares দিয়ে সম্ভার বা স্টককে বোঝানো বর্তমানে বহুল প্রচলিত। এতটাই প্রচলিত যে shares বললে মানুষ stock-ই বোঝে।

পরিভাষা
-------

* বাণিজ্য বাজার - financial market
* আর্থিক হাতিয়ার - financial instrument
* সম্ভার - stock
* যৌথ তহবিল - mutual fund
* সসীম দায়বদ্ধ অংশীদারী - limited partnership
* স্থাবর সম্পত্তি বিনিয়োগ ট্রাস্ট- real estate investment trust
* হিসাবের একক - unit of account
* লভ্যাংশ - dividend
* স্বত্বপত্র মালিক - shareholder
* বিলুপ্তি - liquidation

তথ্যসূত্র
---------


উইকিমিডিয়া কমন্সে **স্বত্বপত্র** সংক্রান্ত মিডিয়া রয়েছে।

1. ↑  "Shares Definition"। Investopedia। সংগ্রহের তারিখ ২০১৩-০৭-০৯।
2. ↑  "Chapter 22 Company-An Introduction"। *Accountancy*। Noida, Uttar Pradesh, India: National Institute of Open Schooling। ২০০৮। পৃষ্ঠা 242। ১৭ জুন ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ ২৪ আগস্ট ২০১১।
**সেলিম শাহরিয়ার** একজন বাংলাদেশী বিজ্ঞানী এবং নর্থওয়েস্টার্ন বিশ্ববিদ্যালয় এর অধ্যাপক।

জীবনী
-----

শাহরিয়ার ১৯৬৪ সালে জন্মগ্রহণ করেন। বিপিন বিহারি স্কুল থেকে মাধ্যমিক আর ঢাকা কলেজ থেকে উচ্চমাধ্যমিক পরীক্ষায় তিনি মেধাতালিকায় ছিলেন দশের মধ্যে। ম্যাসাচুসেট্‌স ইনস্টিটিউট অব টেকনোলজি থেকে তড়িৎ প্রকৌশল ও কম্পিউটার বিজ্ঞান এবং পদার্থবিজ্ঞানে ১৯৮৬ সালে ব্যাচেলর অব সায়েন্স, তড়িৎ প্রকৌশল ও কম্পিউটার বিজ্ঞানে ১৯৮৯ সালে মাস্টার অব সায়েন্স এবং তড়িৎ প্রকৌশল ও কম্পিউটার বিজ্ঞানে ১৯৯২ সালে পিএইচডি ডিগ্রি অর্জন করেন। তিনি ম্যাসাচুসেট্‌স ইনস্টিটিউট অব টেকনোলজি এর রিসার্চ ল্যাবরেটরী অব ইলেক্ট্রনিক্স এ ১৯৯১ থেকে ১৯৯২ সাল পর্যন্ত পোস্ট-ডক্টরাল রিসার্চ অ্যাসোসিয়েট, ১৯৯২ থেকে ২০০০ সাল পর্যন্ত রিসার্চ সায়েন্টিস্ট এবং ২০০১ সালে প্রিন্সিপাল রিসার্চ সায়েন্টিস্ট হিসেবে কর্মরত ছিলেন। ২০০১ থেকে ২০০৮ সাল পর্যন্ত নর্থওয়েস্টার্ন বিশ্ববিদ্যালয় এর তড়িৎ প্রকৌশল ও কম্পিউটার বিজ্ঞান বিভাগের সহযোগী অধ্যাপক হিসেবে কর্মরত ছিলেন। ২০০৮ সালে তিনি অধ্যাপক পদে উন্নীত হন। ২০০৮ সাল থেকে এই বিভাগের সলিড স্টেট এবং ফোটোনিক্স ডিভিশনের পরিচালক হিসেবে কর্মরত। একই সাথে তিনি ২০০৮ সাল থেকে পদার্থবিজ্ঞান এবং জ্যোতির্বিজ্ঞান বিভাগেরও অধ্যাপক।

তথ্যসূত্র
---------

1. ↑  "সংরক্ষণাগারভুক্ত অনুলিপি" (পিডিএফ)। ৬ সেপ্টেম্বর ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ১ মার্চ ২০১৬।
2. ↑  "সংরক্ষণাগারভুক্ত অনুলিপি" (পিডিএফ)। ২১ ফেব্রুয়ারি ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ১ মার্চ ২০১৬।
3. ↑
4. ↑  "সংরক্ষণাগারভুক্ত অনুলিপি"। ১৫ ফেব্রুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ১ মার্চ ২০১৬।
5. ↑
6. ↑  "সংরক্ষণাগারভুক্ত অনুলিপি"। ১৬ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১ মার্চ ২০১৬।
7. ↑
8. ↑
গাগাউজ ভাষা নিবন্ধের সাথে বিভ্রান্ত হবেন না।

**বলকান গাগাউজ তুর্কি**, বা **রুমেলীয় তুর্কি** (তুর্কি: *Rumeli Türkçesi*), একটি তুর্কি ভাষা যা ইউরোপীয় তুরস্কে, বুলগেরিয়ার ডুলোভো এবং ডেলিওরম্যান এলাকায়, কসোভোর প্রিজরেন এলাকা এবং উত্তর মেসিডোনিয়ার কুমানভো ও বিটোলা এলাকায় কথ্য। উপভাষাগুলির মধ্যে রয়েছে গাজল, গেরলোভো তুর্ক, কারামানলি, কিজিলবাশ, সুরগুচ, তোজলুক তুর্ক, ইউরুক (কোনিয়ার, ইওরুক), প্রিজরেন তুর্ক এবং ম্যাসেডোনিয়ান গাগাউজ।

যদিও এটি গাগাউজ  এবং তুর্কি উভয়ের সাথে যথেষ্ট পরিমাণে বোধগম্য, তবে এটি সাধারণত একটি পৃথক ভাষা হিসাবে শ্রেণীবদ্ধ করা হয়, [] বলকান অঞ্চলে কথিত প্রতিবেশী ভাষার বিদেশী প্রভাবের কারণে।বলকানের আশেপাশে অবশিষ্ট বুলগার, কুমান এবং পেচেনেগ উপজাতিরা বুলগেরিয়ান, বাইজেন্টাইন এবং অটোমান শাসন দ্বারা প্রভাবিত হওয়ার পরে এই ভাষার উদ্ভব হয়েছে বলে মনে করা হয়।

বলকান গাগৌজ তুর্কিকে সম্প্রতি অস্কার-মনোনীত ২০১৯ ফিল্ম হানিল্যান্ডের মাধ্যমে আন্তর্জাতিক প্রসিদ্ধি দেওয়া হয়েছিল, যেখানে নায়ক একজন জাতিগত ম্যাসেডোনিয়ান তুর্কি এবং বেশিরভাগ সিনেমা জুড়ে স্থানীয় উপভাষায় কথা বলে।

জনসংখ্যা
--------

২০১৯ সালে তুরস্কে ৪,৬০,০০০ জন এবং ২০১৮ সালে উত্তর মেসিডোনিয়ায় আনুমানিক ৪,০০০ জন বলকান গাগাউজ ভাষী মানুষ ছিলো।

তথ্যসূত্র
---------

1. ↑  "ScriptSource - Balkan Gagauz Turkish"। *scriptsource.org*। সংগ্রহের তারিখ ২০২২-০৩-০৯।
2. ↑  "ScriptSource - Balkan Gagauz Turkish"। *scriptsource.org*। সংগ্রহের তারিখ ২০২২-০৩-০৯।
3. 1 2  Ethnologue entry for Balkan Gagauz Turkish
4. ↑
5. ↑  "Macédoine (République de)"। *www.axl.cefan.ulaval.ca*। সংগ্রহের তারিখ ২০২১-১০-০৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

উইকিমিডিয়া ইনকিউবেটরে উইকিপিডিয়ার ***রুমেলীয় তুর্কি ভাষা পরীক্ষা***
**ড্যানিয়েল লুইস "ড্যানি" আয়েলো, জুনিয়র** (ইংরেজি: Daniel Louis "Danny" Aiello, Jr.) (২০ জুন ১৯৩৩ – ১২ ডিসেম্বর ২০১৯) একজন মার্কিন অভিনেতা ছিলেন। তিনি অভিনয় করেছেন *ওয়ানস আপন আ টাইম ইন আমেরিকা*, *রুবি*, *দ্য গডফাদা: পার্ট টু*, *হাডসন হক* এর মতো চলচ্চিত্রে। ১৯৮৯ নালে স্পাইক লিয়ের চলচ্চিত্র *ডু দ্য রাইট থিং*-এ অভিনয় করে তিনি সেরা পার্শ্ব অভিনেতা হিসেবে একাডেমি পুরস্কারের মনোনয়ন লাভ করেছিলেন।

প্রাথমিক জীবন
-------------

আয়েলো ছিলেন তার মা-বাবার ছয় সন্তানের মধ্যে সবচেয়ে ছোট। তার জন্ম হয় নিউ ইয়র্কের ম্যানহাটনে। তার মা-বাবা জাতিতে ছিলেন ইতালীয় আমেরিকান। আয়েলোর মা ফ্রান্সেস-এর জন্ম ইতালির নেপল্‌স-এ, এবং বাবা ড্যানিয়েল লুইস আয়েলো, সিনিয়র, ছিলেন একজন শ্রমিক। আয়েলোর মা অন্ধ হয়ে যাবার পর তার বাবাই সংসারটি চালিয়ে নিয়ে যাচ্ছিলেন। মাত্র ৭ বছর বয়সে আয়েলো ব্রনক্স ছেড়ে জেমস মনরো হাই স্কুলে পড়াশোনার উদ্দেশ্যে চলে যান।

মৃত্যু
------

ড্যানি আয়োলো ২০১৯ সালের ১২ নভেম্বর ৮৬ বছর বয়সে মৃত্যুবরণ করেন।

তথ্যসূত্র
---------

1. 1 2  Danny Aiello Biography (1933?-)
2. ↑  AIELLO, Danny  ওয়েব্যাক মেশিনে আর্কাইভকৃত ১৬ ফেব্রুয়ারি ২০২১ তারিখে International Who's Who. accessed September 1, 2006.
3. ↑  HIS BUS CAME IN - New York Times
4. 1 2  "Danny Aiello Biography - Yahoo! Movies"। ২২ মে ২০১১ তারিখে মূল থেকে আর্কাইভ করা। সংগ্রহের তারিখ ২৩ নভেম্বর ২০০৯।
5. ↑  "Danny Aiello of 'Do The Right Thing' and 'Moonstruck' dies at 86"। *CNN*। ১৩ ডিসেম্বর ২০১৯। সংগ্রহের তারিখ ১৪ ডিসেম্বর ২০১৯।
6. ↑  "Danny Aiello, Do The Right Thing actor, dies at 86"। *BBC*। ১৩ ডিসেম্বর ২০১৯। সংগ্রহের তারিখ ১৪ ডিসেম্বর ২০১৯।

বহিঃসংযোগ
---------

* ইন্টারনেট মুভি ডেটাবেজে ড্যানি আয়েলো (ইংরেজি)
* অলমুভিতে ড্যানি আয়েলো
* প্রাতিষ্ঠানিক ওয়েবসাইট  ওয়েব্যাক মেশিনে আর্কাইভকৃত ৫ আগস্ট ২০১১ তারিখে
'**জিগ্স-মেদ-ছোস-ক্যি-দ্বাং-ফ্যুগ** (ওয়াইলি: *'jigs med chos kyi dbang phyug*) (১৮৪২-১৯১৩) তিব্বতী বৌদ্ধধর্মের দ্গে-লুগ্স ধর্মসম্প্রদায়ের সপ্তম র্গ্যা-রা-স্প্রুল-স্কু (ওয়াইলি: *rgya ra sprul sku*) উপাধিধারী বৌদ্ধ লামা ছিলেন।

সংক্ষিপ্ত জীবনী
---------------

'জিগ্স-মেদ-ছোস-ক্যি-দ্বাং-ফ্যুগ ১৮৪২ খ্রিষ্টাব্দে তিব্বতের চামদো অঞ্চলের ল্হু-ফা-নাং (ওয়াইলি: *lhu pha nang*) নামক স্থানে জন্মগ্রহণ করেন। ব্লো-ব্জাং-'জিগ্স-মেদ-দ্পাল-ল্দান-ব্স্তান-পা'ই-ন্যি-মা (ওয়াইলি: *blo bzang 'jigs med dpal ldan bstan pa'i nyi ma*) নামক অষ্টম 'ফাগ্স-পা-ল্হা (ওয়াইলি: *'phags pa lha*) উপাধিধারী বৌদ্ধ লামা তাকে ব্লো-ব্জাং-ছোস-'ফেল (ওয়াইলি: *blo bzang chos 'phel*) নামক ষষ্ঠ র্গ্যা-রা-স্প্রুল-স্কু (ওয়াইলি: *rgya ra sprul sku*) উপাধিধারী লামার পুনর্জন্ম রূপে চিহ্নিত করেন। তার উল্লেখযোগ্য শিক্ষক ছিলেন ব্লো-ব্জাং-দোন-গ্রুব-র্গ্যা-ম্ত্শো (ওয়াইলি: *blo bzang don grub rgya mtsho*) নামক পঞ্চম ঝি-বা-ল্হা (ওয়াইলি: *zhi ba lha*) এবং ঙ্গাগ-দ্বাং-দ্পাল-ল্দান-র্গ্যাল-ম্ত্শান-ছোস-ক্যি-দ্বাং-ফ্যুগ (ওয়াইলি: *ngag dbang dpal ldan rgyal mtshan chos kyi dbang phyug*) নামক সপ্তম ল্চাগ্স-রা-স্প্রুল-স্কু (ওয়াইলি: *lcags ra sprul sku*)। তিনি দ্রেপুং বৌদ্ধবিহার বিশ্ববিদ্যালয়ে শিক্ষালাভ শেষ করে তিনি গ্রু-গু-থাং-স্গ্রুব-স্দে (ওয়াইলি: *gru gu thang sgrub sde*) বৌদ্ধবিহারের প্রধানের দায়িত্ব লাভ করেন। তার অন্যতম প্রধান শিষ্য ছিলেন ব্লো-ব্জাং-থুব-ব্স্তান-মি-ফাম-ত্শুল-খ্রিম্স-র্গ্যাল-ম্ত্শান (ওয়াইলি: *blo bzang thub bstan mi pham tshul khrim rgyal mtshan*) নামক দশম 'ফাগ্স-পা-ল্হা।

তথ্যসূত্র
---------

1. ↑  Chhosphel, Samten (আগস্ট ২০১০)। "The Seventh Gyara Tulku, Jigme Chokyi Wangchuk"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৭-১৪।

|
|  |
| পূর্বসূরীব্লো-ব্জাং-ছোস-'ফেল | '**জিগ্স-মেদ-ছোস-ক্যি-দ্বাং-ফ্যুগ  সপ্তম র্গ্যা-রা-স্প্রুল-স্কু** | উত্তরসূরীব্লো-ব্জাং-ব্স্তান-'দ্জিন-ছোস-ক্যি-দ্বাং-ফ্যুগ |
|

| * দে
* স
র্গ্যা-রা-স্প্রুল-স্কু |
| --- |
| 
* ১) শেস-রাব-ফুন-ত্শোগ্স
* ২) দ্কোন-ম্ছোগ-ব্স্তান-'দ্জিন
* ৩) ব্লো-ব্জাং-ফুন-ত্শোগ্স-র্নাম-র্গ্যাল
* ৪) ব্লো-ব্জাং-ব্স্তান-'দ্জিন-'ফ্রিন-লাস
* ৫) স্কাল-ব্জাং-ছোস-গ্রাগ্স-দ্পাল-ল্দান
* ৬) ব্লো-ব্জাং-ছোস-'ফেল
* ৭) 'জিগ্স-মেদ-ছোস-ক্যি-দ্বাং-ফ্যুগ
* ৮) ব্লো-ব্জাং-ব্স্তান-'দ্জিন-ছোস-ক্যি-দ্বাং-ফ্যুগ
* ৯) থুব-ব্স্তান-'জাম-দ্পাল-লেগ্স-ব্সাদ-র্গ্যা-ম্ত্শো

 |
কলকাতায় **মার্কিন যুক্তরাষ্ট্রের কনস্যুলেট জেনারেল** কলকাতায় (পূর্বে কলকাতা নামে পরিচিত), ভারত এবং আশেপাশের এলাকায় মার্কিন যুক্তরাষ্ট্র সরকারের স্বার্থের প্রতিনিধিত্ব করে। কনস্যুলেট জেনারেল ভারতের পশ্চিমবঙ্গ, বিহার, ঝাড়খণ্ড, সিকিম, আসাম, মেঘালয়, ত্রিপুরা, মিজোরাম, মণিপুর, নাগাল্যান্ড এবং অরুণাচল প্রদেশের রাজ্যগুলিতে কাজ করে।

প্রযুক্তিগতভাবে, কনস্যুলেট নয়াদিল্লিতে মার্কিন দূতাবাসের মাধ্যমে রিপোর্ট করে। কলকাতায় মার্কিন কনস্যুলেট হল মার্কিন পররাষ্ট্র দফতরের দ্বিতীয় প্রাচীনতম কনস্যুলেট এবং এটি ১৯ নভেম্বর, ১৭৯২ তারিখ থেকে।

ইতিহাস
------

ভারতে মার্কিন সরকারের আনুষ্ঠানিক প্রতিনিধিত্ব ১৭৯২ সালের নভেম্বরে শুরু হয়, যখন মার্কিন যুক্তরাষ্ট্রের প্রথম রাষ্ট্রপতি জর্জ ওয়াশিংটন ম্যাসাচুসেটসের বেঞ্জামিন জয়কে কনসাল হিসেবে মনোনীত করেন। ১৮৬০-এর দশকে, কনস্যুলেট জেনারেলের এখতিয়ারে সাতটি কনস্যুলার এজেন্সি ছিল: এডেন, আকিয়াব, বাসেইন চট্টগ্রাম, কোকানাডা, মৌলমেইন এবং রেঙ্গুন। কলকাতার মেট্রোপলিটন ভবনে ১৯৯১ সাল পর্যন্ত মার্কিন যুক্তরাষ্ট্রের তথ্য পরিষেবা অফিস ছিল।

ভিয়েতনাম যুদ্ধের সময়, কনস্যুলেটের বাইরের রাস্তার নামকরণ করা হয়েছিল হো চি মিন-এর নামে। ১৯৯৫ সালে, ব্রিটিশ সাংবাদিক জন এফ. বার্নস এটিকে "যেকোন জায়গায় সবচেয়ে বিপর্যস্ত আমেরিকান কূটনৈতিক পোস্টগুলির মধ্যে একটি" হিসাবে চিহ্নিত করেছিলেন।

ভারতে তথ্য প্রযুক্তি (আইটি) কোম্পানির সংখ্যা বৃদ্ধি কনস্যুলেটের সম্প্রসারণের দিকে পরিচালিত করছে।

কনসাল জেনারেলদের তালিকা
-----------------------

* ডিন আর. থম্প (আগস্ট ২০১১-আগস্ট ২০১৫)
* প্যাটি হফম্যান (১৯ আগস্ট ২০১৫ - ১১ আগস্ট ২০২১)
* মেলিন্ডা পাভেক (১২ আগস্ট ২০২১-বর্তমান)

২০০২ আক্রমণ
-----------

কনস্যুলেটের আমেরিকান কালচারাল সেন্টারে ২২ জানুয়ারী ২০০২ সকালে ইসলামিক জঙ্গিরা হামলা চালায়। মোটরসাইকেল চালিত হামলাকারীরা ৫ জনকে হত্যা করে, যাদের মধ্যে চারজন কলকাতা পুলিশের কনস্টেবল এবং একজন একটি বেসরকারি নিরাপত্তা সংস্থার সদস্য। দুটি গ্রুপ হামলার দায় স্বীকার করেছে। একজন হরকাত-উল-জিহাদ আল-ইসলামী সদস্য, ফারহান মালিক, দায় স্বীকার করেছেন এবং বলেছেন যে এই হামলাটি "আমেরিকার দুষ্ট সাম্রাজ্য" এর প্রতিবাদে হয়েছিল, অন্যদিকে আরেক ব্যক্তি নিজেকে আসিফ রাজা কমান্ডোসের সদস্য বলে দাবি করেছেন, যার সাথে সম্পর্কযুক্ত একটি গ্যাং। কট্টরপন্থী ইসলামিক দলগুলোও এর দায় স্বীকার করেছে।

আরো দেখুন
---------

* মার্কিন যুক্তরাষ্ট্রের দূতাবাস, নয়াদিল্লি
* মার্কিন যুক্তরাষ্ট্রের কনস্যুলেট জেনারেল, চেন্নাই
* মার্কিন যুক্তরাষ্ট্রের কনস্যুলেট জেনারেল, মুম্বাই
* মার্কিন যুক্তরাষ্ট্রের কনস্যুলেট জেনারেল, হায়দ্রাবাদ

তথ্যসূত্র
---------

1. ↑  "Remarks by U.S. Consul General Henry V. Jardine for the Bharat Chamber Of Commerce"। *Speeches and Articles, Consulate General of the United States, Kolkata, India*। U.S. Department of State। ১৫ সেপ্টেম্বর ২০০৫। ৭ আগস্ট ২০০৮ তারিখে মূল থেকে আর্কাইভ করা। সংগ্রহের তারিখ ২০০৮-০৩-২৬।
2. ↑  "Indo-American Relations: From Emergence into Strength" (পিডিএফ)। জুলাই–আগস্ট ২০০৭: 11। ২০১১-০৭-০১ তারিখে মূল (পিডিএফ) থেকে আর্কাইভ করা। সংগ্রহের তারিখ ৬ সেপ্টে ২০১২।
3. ↑  John F. Burns (অক্টোবর ১৫, ১৯৯৫)। "Calcutta Hopes as Communists Push Free Market"। *The New York Times*।
4. ↑  "Gunmen attack US centre in Calcutta"। *BBC News*। ২০০২-০১-২২। সংগ্রহের তারিখ ২০১৩-০৭-২৭।

বহিঃসংযোগ
---------

* অফিসিয়াল ইউএস কনস্যুলেট জেনারেল কলকাতার ওয়েবসাইট
**রবার্ট ড্যানিয়েল "ড্যানি" নাইটিঙ্গেল** (জন্ম ২১ মে ১৯৫৪) একজন ব্রিটিশ আধুনিক পেন্টাথলেট এবং অলিম্পিক চ্যাম্পিয়ন। 

তিনি অ্যাড্রিয়ান পার্কার এবং জিম ফক্সের সাথে মন্ট্রিলে ১৯৭৬ গ্রীষ্ম অলিম্পিকে আধুনিক পেন্টাথলনে একটি দল স্বর্ণপদক জিতেছিলেন। 

নাইটিঙ্গেল রাই হিলস মাধ্যমিক বিদ্যালয়ে পিই শিক্ষকের কাজ করত। তাঁর শিক্ষাদানের সুপ্ত দিনটি ১৯৯৩-১৯৯৪ সালের মধ্যে ব্যাপকভাবে বিবেচিত হয় যেখানে তিনি রেডকারের সেরা কিছু তরুণ ক্রীড়াবিদ এবং শিক্ষার্থীদের শারীরিক শিক্ষার তদারকি করেছিলেন। প্লাস স্টেফো এবং স্কোল্লে। কিংবদন্তি (তবে হালকা মনস্তাত্ত্বিক) পাশাপাশি, নাইটিংগেল একটি দুর্দান্ত এবং শক্তিশালী ওয়ান-টু পিই শিক্ষামূলক পাঞ্চ গঠনে সহায়তা করেছিল যা অনেক যুবকের চরিত্র গঠনে সহায়তা করেছিল। "ডারফ্ট" শর্টস এবং নির্বোধ প্রশ্নগুলির জন্য তাঁর অসন্তুষ্টির জন্য পরিচিত, নাইটিংগেল মুরের সম্পূর্ণ ভয় এবং অনুশাসনীয় পদ্ধতির কাছে ক্রীড়া অনুপ্রেরণা এবং প্রকৃত শিক্ষাদানের ভূমিকা পালন করেছিলেন। একসাথে, যারা আজ অবধি তাদের শিখিয়েছিলেন তাদের সবাইকে তাদের সাথে স্মরণ করা হয় - যারা প্রেমিকভাবে পি ই করতে পারে এমন লোকেদের দ্বারা এবং যারা পারেনি তাদের দ্বারা দুঃস্বপ্নে। পরবর্তীকালে (এবং প্রেমের সাথে) "স্কিনি সান্তা" নামে পরিচিত, নাইটিংগেলের আসল ক্রীড়া গৌরব ছিল বিবিসি শো স্পোর্টিং সুপারস্টারসে উপস্থিত হওয়ার সময় তিনি যে ছোট্ট শর্টস পরেছিলেন।

তিনি এখন ব্রুটনের ফ্রিব্রো একাডেমিতে কর্মরত, যুক্তরাজ্যের অন্যতম স্কুল হিসাবে পরিচিত।

তথ্যসূত্র
---------

1. ↑  "Danny Nightingale Olympic Results"। *sports-reference.com*। ২০২০-০৪-১৮ তারিখে মূল থেকে আর্কাইভ করা। সংগ্রহের তারিখ ২০১২-০৮-২৫।
2. ↑  1976 Summer Olympics – Montreal, Canada – Modern Pentathlon  ওয়েব্যাক মেশিনে আর্কাইভকৃত ২০০৮-০৯-১৭ তারিখে – *databaseOlympics.com* (Retrieved on 10 November 2008)
জল্লাদখানা বধ্যভূমির সম্মুখভাগ
**জল্লাদখানা বধ্যভূমি** বা **পাম্পহাউজ বধ্যভূমি** ঢাকার মিরপুর-১০ নম্বরে অবস্থিত বাংলাদেশের অন্যতম একটি বধ্যভূমি। ১৯৭১ সালে বাংলাদেশের স্বাধীনতা যুদ্ধ চলাকালীন পাকিস্তানি বাহিনী কর্তৃক নিরীহ বাঙালিদের নির্যতনের পর এখানেই গণকবর দেওয়া হয়েছিল। এটি বাংলাদেশের সবচেয়ে বড় বধ্যভূমিগুলোর একটি।

ঘটনা
----

স্বাধীনতা যুদ্ধের সময় মিরপুরের বিহারী অধ্যুষিত এলাকাগুলো সাধারণত বধ্যভূমিতে পরিণত হয়েছিল। ১৯৭১ সালের স্বাধীনতা যুদ্ধের সময় বাঙ্গালিদের পাকিস্তানি হানাদার বাহিনী ও তাদের এদেশীয় দোসর বিহারি, রাজাকার, আলবদর, আল-শামস ,তাদের ট্রেনিং প্রাপ্ত জল্লাদ দিয়ে জবাই করে বড় বড় সেফটি ট্যাঙ্কির ভিতরে ফেলে রাখত।

এ বধ্যভূমি থেকে ৭০টি মাথার খুলি, ৫৩৯২টি অস্থিখণ্ড, মেয়েদের শাড়ি, ফ্রক, ওড়না, অলংকার, জুতা, তসবিসহ শহীদদের ব্যবহার্য নানা জিনিসপত্র উদ্ধার করা হয়েছিল।

বর্তমান অবস্থা
--------------

ফলক
১৯৯৮ সালে তৎকালীন সরকার দেশের বধ্যভূমিগুলো চিহ্নিতকরণ ও সংস্কারের প্রকল্প গ্রহণ করে এবং ১৯৯৯ সালের ১৫ই নভেম্বর বাংলাদেশ সেনাবাহিনী-এর ৪৬ স্বতন্ত্র পদাতিক ব্রিগেড এর সহযোগিতায় মিরপুরের দুটি জায়গায় খননকাজ চালায় মুক্তিযুদ্ধ যাদুঘর ও দুটি বধ্যভূমি আবিষ্কার করে। এরপর এ দুটিসহ পুরো মিরপুরে মোট চারটি বধ্যভূমি চিহ্নিত করা হয়।

২০০৮ সালে তৎকালীন সরকার পুনরায় জল্লাদখানা কর্মসূচি শুরু করে এবং স্থপতি ও কবি রবিউল হুসাইন এর সার্বিক পরিকল্পনায় মুক্তিযুদ্ধ জাদুঘর এর প্রচেষ্টায় তৈরি করা হয় জল্লাদখানা বধ্যভূমি স্মৃতিপীঠ। এর পূর্বপাশে রয়েছে টেরাকোটা ইট ও লোহার সমন্বয়ে তৈরি শিল্পী রফিকুন নবী ও মুনিরুজ্জামান এর যুগ্মভাবে করা একটি ভাস্কর্য "জীবন অবিনশ্বর"। ২০০৭ সালের ২১ জুন এই স্থাপনাটির দ্বার উন্মোচন করা হয়।

চিত্রশালা
---------

জল্লাদখানা বধ্যভূমি, মিরপুর, ঢাকা

তথ্যসূত্র
---------

1. ↑  "জল্লাদখানা বধ্যভূমি প্রাঙ্গণ মুখরিত নাচে-গানে"। প্রথম আলো। ১৭ ডিসেম্বর ২০১২। ১৫ মে ২০১৮ তারিখে মূল থেকে আর্কাইভ করা। সংগ্রহের তারিখ ২ মে ২০১৭।
2. ↑  জল্লাদখানা বধ্যভূমি,কালেরকণ্ঠ[*স্থায়ীভাবে অকার্যকর সংযোগ*]
3. ↑
4. ↑

* গণহত্যা প্রবেশদ্বার
**জলহস্তী** (ইংরেজি Hippopotamus *হিপোপটেমাস*) আফ্রিকার একটি তৃণভোজী স্তন্যপায়ী প্রাণী। পানিতে নেমে জলজ উদ্ভিদ খায়।

প্রাণীজগতে জলহস্তী এক বিশেষ প্রানীর নাম। এরা আকারে অন্যান্য প্রানীর তুলনায় দেখতে খাটো মনে হলেও এরা খুবই মোটা। এরা সাধারনত বেশিরভাগ সময় পানিতেই থাকে। কিন্ত তারপরেও জলহস্তী অনিয়ন্ত্রিত শিকার এবং চোরাশিকারের কবলে পড়ে। মে ২০০৬ সালে, জলহস্তীকে আইইউসিএন লাল তালিকায় একটি সংকটাপন্ন প্রজাতি হিসেবে প্রকৃতি সংরক্ষণের জন্য আন্তর্জাতিক ইউনিয়ন (আইইউসিএন) চিহ্নিত করে ছিল। তখন জলহস্তীর মোট সংখ্যা ছিল ১,২৫,০০০ থেকে ১,৫০,০০০ এর মধ্যে, আইইউসিএন ১৯৯৬ সালের পর থেকে এই বিষয়ে অধ্যয়ন করে চিহ্নিত করেছিল যে এদের আনুমানিক সংখ্যা ৭% থেকে ২০% পর্যন্ত কমেছে। তখন জাম্বিয়ায় (৪০,০০০) এবং তানজানিয়ায় (২০,০০০-৩০,০০০) সদস্যের বৃহত্তম জনগোষ্ঠী এই দুই দেশে ছিলো।

জাম্বিয়ার লুয়াঙ্গা এলাকার নদীতে বিচরণরত জলহস্তী

বিশিষ্ট উল্লেখকরণ
-----------------

এই প্রাণীর নামে ভারতীয় নৌবাহিনীর পূর্ব নৌসেনা কম্যান্ড-এর যুদ্ধ জাহাজ **INS জলশ্ব**-র নামকরণ করা হয়।

চিত্রশালা
---------

* 
* 
* 
* 
*

তথ্যসূত্র
---------

1. 1 2 3  {{{assessors}}} (2008). *Hippopotamus amphibius*. *2008 IUCN Red List of Threatened Species*. IUCN 2008. Retrieved on 2009-04-05. Database entry includes a range map and justification for why this species is vulnerable.
**মহম্মদ উসমান** (২৫ জুলাই ১৯১২-৩ জুলাই ১৯৪৮) ছিলেন ভারতীয় সেনাবাহিনীর উচ্চপদস্থ অফিসার যিনি ১৯৪৭ সালের ভারত-পাকিস্তান যুদ্ধে মারা যান। ভারতের সামরিক বাহিনীর ইতিহাসে তিনি প্রথম সর্বোচ্চ পদাধিকারী সৈনিক যিনি সরাসরি যুদ্ধক্ষেত্রে প্রান বিসর্জন দেন। তাকে ভারতীয় ধর্মনিরপেক্ষতার মূর্ত প্রতীক হিসেবে বিবেচনা করা হয়।

প্রারম্ভিক জীবন
---------------

মহম্মদ উসমান তদানীন্তন যুক্তপ্রদেশ বা উত্তরপ্রদেশ রাজ্যের মৌ জেলার বিবিপুরে জন্মগ্রহণ করেন। বারাণসীর হরিশ চন্দ্র ভাই স্কুলে পড়াশোনা করেন তিনি। ছোটবেলা থেকেই সাহসী ছিলেন। ১২ বছর বয়েসে কুয়োতে ডুবন্ত শিশুকে বাঁচান। ব্রিটিশ ভারতে সামরিক বাহিনীতে কমিশনড অফিসার পদে প্রবেশের কঠিন পরীক্ষায় কৃতকার্য হন এবং ইংল্যান্ড রয়াল মিলিটারি একাডেমী, স্যান্ডহার্স্ট এ পড়ার সুযোগ পান। মাত্র ১০ জন ভারতীয় ছাত্রের অন্যতম ছিলেন ওসিমান। ১৯৩২ সালে রয়াল একাডেমী তে ভর্তি হন ও ১৯৩৫ সালের ১৯ মার্চ তিনি ১০ বেলুুচ রেজিমেন্টে যোগ দেন সেকেন্ড লেফটেন্যান্ট হিসেবে ভারতীয় সেনাবাহিনীতে যোগদান করেন।

সামরিক জীবন
-----------

১০ম বেলুুচ রেজিমেন্টের ৫ম ব্যাটেলয়নে যোগদান করার পর তিনি উত্তর পসচিম ফ্রন্টে চলে যান। ১৯৩৫ সালে তিনি প্রথম শ্রেনীর উর্দু ভাষিক পরীক্ষায় উত্তীর্ণ হয়েছিলেন। উসমান ক্রমশ লেফটেন্যান্ট ও ১৯৩৬ সালে ক্যাপ্টেন পদে উন্নীত হন। ১৯৪৪ সালের এপ্রিল মাসে সাময়িক মেজর হিসেবে কাজ করাকালিন তিনি বার্মাতে যান। ১০ বেলুচ রেজিমেন্টে ১৯৪৫ সালের এপ্রিল থেকে ১৯৪৬ সালের এপ্রিল মাস পর্যন্ত অধিনায়কত্ব করেন। দেশবিভাগের সময় মুসলিম হওয়ার কারণে পাকিস্তানের সামরিক বাহিনীর প্রধানরা তাকে গ্রহণ করত আগ্রহী হন। ভবিষ্যত সেনাপ্রধানের প্রতিশ্রুতি দেওয়া হলেও উসমান ভারতীয় সেনাবাহিনী ছেড়ে যাননি। বেলুচ রেজিমেন্টের বিরাট অংশ পাকিস্তানের অধিভুক্ত হলে তার ডগরা রেজিমেন্টে বদলী হয়।

ব্যক্তিগত জীবন
--------------

স্মৃতি
------

মহম্মদ উসমানের সমাধি
মহম্মদ উসমানের দেহ দিল্লীর জামিয়া ইসলামিয়া বিশ্ববিদ্যালয় চত্বরের পার্শ্ববর্তী কবরস্থানে সমাহিত আছে।

তথ্যসূত্র
---------

1. ↑  Govt of India notification 2014
2. ↑  ""Tributes paid to Brigadier Usman" *The Hindu* 5 July 2004"। ১৩ আগস্ট ২০০৪ তারিখে মূল থেকে আর্কাইভ করা। সংগ্রহের তারিখ ১২ নভেম্বর ২০১৭।
3. ↑  "Army commemorates birth centenary of Brig Usman" "Business Standard" 3 July 2012
**ফিডার ক্যানাল**  ফারাক্কা ব্যারাজের সাথে যুক্ত একটি খাল। এটি পশ্চিমবঙ্গের মুর্শিদাবাদ জেলায় অবস্থিত। খালটি ৩৮.৩ কিলোমিটার দীর্ঘ। ফারাক্কা বাঁধ থেকে গঙ্গা নদীর জল এই খালের সাহায্যে ভাগীরথীতে পাঠানো হয়। ফারাক্কা বাঁধ প্রকল্পের মাধ্যমে ভাগীরথী-হুগলি নদীর জলের প্রবাহের সঠিক রাখার কারণে, ফিডার সংযোগে প্রতিদিন ৪০ কিউসেক জল ছাড়া হয় । লক্ষণীয়- এই পরিমাণ জল বহন করার ক্ষমতা বিবেচনায় ফিডার খাল তৈরি করা হয়েছে। তবে, শুষ্ক মৌসুমে, কম জল মুক্তি পায় ফারাক্কা বাঁধ থেকো। শুষ্ক মৌসুমের মাস জানুয়ারি থেকে মে। তারপর ভাগিরথী নদীতে খাল থেকে জল প্রবেশ ৪০ হাজার কিউসেক থেকে কমে ৩০ থেকে ২৮ হাজার কিউসেক হয়ে যায়। গুরুতর খরার সময় গঙ্গা উজানে জল কমে গেলে ফিডার চ্যানেলেও জলের প্রবেশ কমে যায়।

৩৮.৩৮ কিলোমিটার দীর্ঘ ফিডার খাল ফারাক্কা বাঁধের জল বহন করে নিয়ে যায় এবং ভাগীরথী নদীটির সাথে সংযোগ স্থাপন করে। ফুমল খালটি ছোট ছোট নদী যেমন গুমনি, ত্রিমোহিনী এবং কানলোই নদীর প্রবাহে নির্মাণ করা হয়েছিল। ত্রিমোহিনী এবং কানলোইয়ের জলপ্রবাহগুলি ফীডার খালের মধ্যে প্রবাহিত করার জন্য ডিজাইন করা হয়েছিল, এবং যখন এই নদীগুলির জল নিষ্কাশন খালের নকশার ক্ষমতা অতিক্রম করে তখন তারা সমস্যার সৃষ্টি করে। বগমারার জলপ্রবাহটি চাঁদনী খাল জুড়ে একটি সিপোনের মাধ্যমে গঙ্গার মধ্য দিয়ে প্রবাহিত করার পরিকল্পনা করা হয়েছিল। গঙ্গা নদীর তল্লাশি দ্বারা, বন্যা স্রোতধারা পাগলা ও বাঁশলোই নদীর অববাহিকায় ছড়িয়ে পড়ে এবং প্রায় ১০০ কিলোমিটার এলাকায় বন্যা ঘটায়।

বৈশিষ্ট
-------

* **দৈর্ঘ্য**- ৩৮.৩ কিলোমিটার (২৩.৮ মা)
* **চাওড়া**-
* **গভীরতা** - ৩ মিটার (৯.৮ ফু)
* বন্দর- ফারাক্কা বন্দর
* **সংযোগ**- পশ্চিমে গঙ্গা নদী পূর্বে -ভাগীরথী-হুগলী (এটি গঙ্গার শাখা নদী)

ফারাক্কা জল ভাগের চুক্তি
------------------------

ভারত এবং বাংলাদেশ এর চুক্তি অনুযায়ী, ফারাক্কা তে গঙ্গার জল ভাগাভাগির জন্য 1996 সালে স্বাক্ষরিত হয়, এই ভাগটি নিম্নরূপ:

|  |  |  |
| --- | --- | --- |
| ফারাক্কায় সহজলভ্য | ভারতের ভাগ | বাংলাদেশের ভাগ |
| ৭০,০০০ কিউসেক বা তার কম | ৫০% | ৫০% |
| ৭০,০০০-৭৫,০০০ কিউসেক | প্রবাহের বাকি অংশ | ৩৫,০০০ কিউসেক |
| ৭৫,০০০কিউসেক বা তার বেশি | ৪০,০০০ কিউসেক | প্রবাহের বাকি অংশ |
|

তথ্যসূত্র
---------

1. ↑  "Conflict and cooperation on South Asia's international rivers: a legal perspective"। World Bank Publications। ২০০২। পৃষ্ঠা 135–136। আইএসবিএন 978-0-8213-5352-3। সংগ্রহের তারিখ ২৭ এপ্রিল ২০১১।
2. ↑  "Five units in NTPC Farakka plant shut down due to lack of water"।
3. ↑  "ফারাক্কায় বাংলাদেশকে দেয়ার মতো যথেষ্ট পানি থাকে না"। ১২ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ১৪ ফেব্রুয়ারি ২০২১।
4. ↑  "Farakka Barrage Project"। FBP। সংগ্রহের তারিখ ২৫ জুলাই ২০১৭।
5. ↑  "Types and sources of floods in Murshidabad, West Bengal" (পিডিএফ)। *Swati Mollah*। Indian Journal of Applied Research, February 2013। ২০ আগস্ট ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ১৫ আগস্ট ২০১৭।
**ফিঞ্চ** (ইংরেজি ভাষায়: Finch) *ফ্রিঞ্জিলিডি* (fringillidae) পরিবারভুক্ত এক ধরনের ছোট গায়ক পাখি। গায়ক হওয়ায় যথারীতি তাদেরকে প্যাসারাইন পাখি হিসেবে অভিহিত করা হয়। এদের মূল আবাসস্থল দক্ষিণ গোলার্ধ। দক্ষিণ গোলার্ধের সব স্থানেই হয়ত এদের দেখা যায়, তবে কিছু উপ-পরিবার সব স্থানে পাওয়া যায় না। যেমন একটি উপ-পরিবার কেবল নিওট্রপিক অঞ্চলে দেখা যায়, একটি দেখা যায় শুধু হাওয়াই দ্বীপপুঞ্জে এবং আরেকটি উপ-পরিবার শুধুই প্যালিআর্কটিক অঞ্চলে পাওয়া যায়।

ফিঞ্চদের প্রায় সব প্রজাতিই ফ্রিঞ্জিলিডি পরিবারের অন্তর্ভুক্ত। ফ্রিঞ্জিলিডি নামটি এসেছে লাতিন শব্দ *ফ্রিঞ্জিলা* থেকে। লাতিন ভাষায় চ্যাফিঞ্চ-কে (ফিঞ্চের একটি প্রজাতি *Fringilla coelebs*) ফ্রিঞ্জিলা নামে ডাকা হয়। ইউরোপে এই প্রজাতির ফিঞ্চ হরহামেশাই দেখা যায়।

অবশ্য ফ্রিঞ্জিলিডি পরিবারের বাইরেও কিছু প্রজাতিকে সাধারণভাবে ফিঞ্চ নামে ডাকা হয়। যেমন অস্ট্রেলিয়ার প্রাচীন ক্রান্তীয় অঞ্চলে *এস্ট্রিলডিডি* (Estrildidae) নামে একটি পরিবার আছে যারা দেখতে অনেকটাই ফিঞ্চের মত, এদেরকেও তাই ফিঞ্চ বলা হয়। এ ধরনের পাখিগুলো ফিঞ্চ না হলেও সাদৃশ্যের কারণে অনেকে এদেরকে ফিঞ্চ বলে থাকেন। এ ধরনের পাখির একটি বড় উদাহরণ ডারউইনের ফিঞ্চ। চার্লস ডারউইন গালাপাগোস দ্বীপপুঞ্জে ১৪ প্রজাতির ফিঞ্চ (তথাকথিত) শনাক্ত করেছিলেন এবং এগুলো তার প্রাকৃতিক নির্বাচন তত্ত্বের বড় প্রমাণ হিসেবে কাজ করেছিল। এই ফিঞ্চগুলোকে বর্তমানে অদ্ভুত ট্যানেজার পরিবারের সদস্য হিসেবে ধরা হয় যদিও ঐতিহাসিকতার কারণে অনেকে এখনও তাদের ফিঞ্চ বলে থাকেন। এ কারণে ডারউইনের ফিঞ্চ নামটিও পরিবর্তন করা হয়নি।

বহিঃসংযোগ
---------


উইকিমিডিয়া কমন্সে **ফিঞ্চ** সংক্রান্ত মিডিয়া রয়েছে।

* ইন্টারনেট বার্ড কালেকশনে ফিঞ্চদের ভিডিও
* ন্যাশনাল ফিঞ্চ অ্যান্ড সফ্টবিল সোসাইটি
১৯০৮ সালে দেবা আগুং
১৯০৮ সালে **বালিতে ওলন্দাজ হস্তক্ষেপ** ইন্দোনেশিয়ার বালি দ্বীপের উপর ওলন্দাজদের ঔপনিবেশিক নিয়ন্ত্রণের চূড়ান্ত পর্যায় হিসেবে চিহ্নিত করা হয়। ১৯০৬ সালে বাল তে ওলন্দাজ হস্তক্ষেপের পর এটি বালিতে সপ্তম ও শেষ সামরিক হস্তক্ষেপ ছিল।

আফিম চাষের একচেটিয়া আধিপত্য বিস্তার ও রীতিনীতি আরোপ করার জন্য ওলন্দাজেরা প্রচেষ্টা করলে তার বিরুদ্ধে বালীয়দের বিদ্রোহের দমনপীড়নের মাধ্যমে এই সামরিক হস্তক্ষেপের সূত্রপাত হয়েছিল৷ কারাঙ্গসেমের রাজা এই একচেটিয়া আধিপত্যের বিরোধিতা করেছিলেন, যার ফলে ক্লুংকুং-এর রাজধানীতে দাঙ্গা শুরু হয়। বালীয়রা একজন জাভাই আফিম ব্যবসায়ীকে হত্যা করলে গেলগেলেও দাঙ্গা শুরু হয়ে যায়।

ওলন্দাজরা দাঙ্গা দমন করতে সৈন্য পাঠায়। গেলগেলে, তারা ১০০ জন বালীয়কে হত্যা করে ও সেখানকার রাজাকে ক্লুংকুং-এ পালিয়ে যেতে বাধ্য করে। এর পর তার ক্লুংকুং শহরে বোমা হামলা চালায়।

১৯০৮ সালের ১৮ই এপ্রিল ক্লুংকুং-এর রাজা দেবা আগুং তার শেষ সম্মুখ সংঘর্ষে আরও ২০০ জন সৈন্যবল নিয়ে রাজপ্রাসাদ থেকে এক দুর্ধর্ষ হামলার ছক কষেন। সৈন্যরা সশস্ত্র সাদা বস্ত্রসজ্জায় সজ্জিত ছিলেন এবং হাতে ছিল কিংবদন্তি অনুযায়ী শত্রুদমনকারী কিরিচ। The Raja was shot by a Dutch bullet. Immediately, the six wives of the king resorted to ceremonial suicides, or *puputan*, killing themselves with their own kris, soon followed by the other Balinese in the procession.

ওলন্দাজরা রাজপ্রাসাদে আগুন লাগিয়ে তা ধূলিসাৎ করেন। ক্লুংকুং ওলন্দাজদের ক্ষমতার অধীনে আসার পর গিয়ানিয়ার ও কারাঙ্গাসেমের মতো বাংলিও ১৯০৮ সালের অক্টোবর মাসে ওলন্দাজদের সাথে বোঝাপড়া করে তাদের সাম্রাজ্যের অংশীভূত হয়। এই ঘটনার সাথে সাথে ওলন্দাজদের বালি বিজয় সম্পন্ন হয়।

পরিণাম
------

১৯০৬ সাল এবং তার পর পরই ১৯০৮ সালে ওলন্দাজরা বালিদ্বীপে অভিযান চালিয়ে সমগ্র দ্বীপের ওপর নিজেদের আধিপত্য কায়েম করতে সক্ষম হয়। 

ওলন্দাজদের আক্রমণ অবশ্য মিডিয়া বেশ গুরুত্ব নিয়ে সুচারুভাবে কভারেজ করে এবং বালি দ্বীপের দক্ষিণ অংশের রক্তাক্ত বিজয়ের খবর পশ্চিমা বিশ্বে দ্রুত ছড়িয়ে পড়ে। অপরাধ এবং শাস্তিমূলক কর্মের কঠোরতার মধ্যে অসামঞ্জস্য আলাদা করে নির্দেশ করা হয়। এর ফলে নেদারল্যান্ডসের পূর্ব থেকে হওয়া কল্যাণকর এবং দায়িত্বশীল ঔপনিবেশিক শক্তির ভাবমূর্তি মারাত্মকভাবে ক্ষতিগ্রস্ত হয়ে।

জাভা, সুমাত্রা এবং তার পূর্বের দ্বীপগুলিতে নেদারল্যান্ডসএর নীতির জন্যও সমালোচনার মুখে পড়ে তারা তা সংশোধন করার সিদ্ধান্ত নেয় এবং একটি নির্দিষ্ট "নৈতিক নীতি" প্রতিষ্ঠার কথা বলে। ফলস্বরূপ, বালিতে ওলন্দাজরা বালীয় সংস্কৃতির অধ্যয়ন করতে শুরু করে এবং এর রক্ষক হয়ে ওঠে। তারা প্রাথমিক স্তরের আধুনিকীকরণের ভূমিকা ছাড়াও এটিকে সংরক্ষণ করার চেষ্টা করে। বালি সংস্কৃতি সংরক্ষণ এবং এটিকে শাস্ত্রীয় সংস্কৃতির একটি "জীবন্ত যাদুঘর" করার প্রচেষ্টা করা হয় ও ১৯১৪ সালে বালিতে পর্যটন উন্মুক্ত করা হয়। ১৯০৬ এবং ১৯০৮ সালের বাহিনীর সামরিক আগ্রাসনের কঠোরতা এমনভাবে আন্তর্জাতিক আলোড়ন সৃষ্টি করেছিল যে ওলন্দাজরা চাপের মুখে বালির সংস্কৃতি সংরক্ষণে যথেষ্ট অবদানে রাখতে শুরু করে। দ্বীপটি আজ অন্যতম জনপ্রিয় পর্যটন গন্তব্যে পরিণত হয়েছে।

তথ্যসূত্র
---------

1. 1 2 3 4  *Bali and Lombok* Lesley Reader, Lucy Ridout p.496
2. 1 2 3 4  *Insight Guides Indonesia*, p.40
3. ↑  Michael Hitchcock; Nyoman Darma Putra (২০০৭)। *Tourism, development and terrorism in Bali*। পৃষ্ঠা 14। আইএসবিএন 0-7546-4866-4। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. 1 2  Hanna, p.171
5. ↑  Barski, p.49
6. ↑  Barski, p.50
মহম্মদ রসুল খানজী
**মহম্মদ রসুল খানজী** (৩০শে জুলাই, ১৮৫৮- ২২শে জানুয়ারি, ১৯১১) জুনাগড় রাজ্যের দশম নবাব ছিলেন।

সংক্ষিপ্ত জীবনী
---------------

মহম্মদ রসুল খানজী জুনাগড় রাজ্যের অষ্টম নবাব দ্বিতীয় মহম্মদ মহবত খানজীর মধ্যম পুত্র ছিলেন। তার মাতার নাম ছিল নূর বিবি। ১৮৯২ খ্রিষ্টাব্দের ২১শে জানুয়ারি জ্যেষ্ঠ ভ্রাতা তৃতীয় মহম্মদ বাহাদুর খানজীর মৃত্যু হলে তিনি জুনাগড় রাজ্যের সিংহাসনে আসীন হন। তিনি রাজ্যে রেলপথ ও চিকিৎসালয় স্থাপনে এবং শিক্ষা প্রতিষ্ঠানগুলির সম্প্রসারণে উল্লেখযোগ্য ভূমিকা গ্রহণ করেছিলেন। ১৯০৩ খ্রিষ্টাব্দে তিনি দিল্লি দরবার স্বর্ণপদক লাভ করেন। তার পত্নী আয়েশা বিবির গর্ভে তিনি শের জমান খানজী, শের জুমা খানজী, মহম্মদ রসুল খানজী ও তৃতীয় মহম্মদ মহবত খানজী নামক চারজন পুত্র এবং শোভন বখতে এবং লাল বখতে নামক দুই কন্যা সন্তানের জন্ম দেন।

এক ডকডো, মহম্মদ রসুল খানজী রাজত্বকালের মুদ্রা।

তথ্যসূত্র
---------

1. ↑  Christopher Buyers। "Junagadh, The Babi Dynasty"। *www.royalark.net*। সংগ্রহের তারিখ ২৪ জানুয়ারি ২০১৫।

|
|  |
| পূর্বসূরীতৃতীয় মহম্মদ বাহাদুর খানজী | **মহম্মদ রসুল খানজী  জুনাগড় রাজ্যের দশম নবাব** | উত্তরসূরীতৃতীয় মহম্মদ মহবত খানজী |
|

| * দে
* স
জুনাগড় রাজ্য |
| --- |
| নবাব | 
* ১) প্রথম মহম্মদ বাহাদুর খানজী
* ২) প্রথম মহম্মদ মহবত খানজী
* ৩) মুজফফর খানজী
* ৪) প্রথম মহম্মদ মহবত খানজী
* ৫) প্রথম মহম্মদ হামিদ খানজী
* ৬) দ্বিতীয় মহম্মদ বাহাদুর খানজী
* ৭) দ্বিতীয় মহম্মদ হামিদ খানজী
* ৮) দ্বিতীয় মহম্মদ মহবত খানজী
* ৯) তৃতীয় মহম্মদ বাহাদুর খানজী
* ১০) মহম্মদ রসুল খানজী
* ১১) তৃতীয় মহম্মদ মহবত খানজী

 |  |
| সম্পর্কিত | 
* বাবি রাজবংশ
* ভারতে জুনাগড়ের অন্তর্ভুক্তি
* শাহ নওয়াজ ভুট্টো
* ভপ্পলা পঙ্গুন্নি মেনন
* সমলদাস গান্ধী

 |
**গুপ্তবৃন্দাবন** টাঙ্গাইল জেলার ঘাটাইল উপজেলায় অবস্থিত একটি ঐতিহাসিক ও দর্শনীয় স্থান। এটি ঘাটাইল উপজেলা সদর থেকে ২৬ কিলোমিটার পূর্বে ধলাপাড়া ইউনিয়নে অবস্থিত।

ইতিহাস
------

গুপ্ত বৃন্দাবন নামক গ্রামে প্রাচীন একটি তমাল গাছ রয়েছে যাকে কেন্দ্র করে প্রতি বছর এখানে চৈত্র মাসের ১২ তারিখ বা ফেব্রুয়ারিতে ‘বারুনি মেলা’ নামে একটি মেলা বসে। ভৌগলিকগতভাবেই ঘাটাইল অঞ্চলে বনভূমি বেশি দেখা যায়। সনাতন ধর্মাবলম্বীদের বিশ্বাস অনুসারে, এক সময় ঘন জঙ্গলে ঘেরা এ স্থানে শ্রীকৃষ্ণ ও রাধা একটি তমাল গাছের নিচে এখানে সময় কাটাতেন। সেখান থেকে এ এলাকার নামকরণ করা হয় গুপ্ত বৃন্দাবন।

সংলগ্ন এলাকায় একটি মন্দির রয়েছে যেখানে বেশ কিছু প্রাচীন মূর্তিও উদ্ধার করা হয়েছে। এ এলাকা থেকে গুপ্ত বংশীয় বেশ কিছু নিদর্শন উদ্ধার করা হয়েছে। স্থানীয়রা অনেকে মনে করেন, এ অঞ্চলের পূর্ব নাম বৃন্দাবন। গুপ্ত বংশীয় নিদর্শন উদ্ধারের ফলে ১৫৭৭ সালে এর নামকরণ করা হয় গুপ্ত বৃন্দাবন।

তথ্যসূত্র
---------

1. 1 2  "টাঙ্গাইলের 'গুপ্ত বৃন্দাবন' হতে পারে ইকোট্যুরিজম কেন্দ্র"। *চ্যানেল আই*। সংগ্রহের তারিখ ১৭ ডিসেম্বর ২০১৯।
2. ↑  "গুপ্তবৃন্দাবন (তমাল বৃক্ষ)"। *ধলাপাড়া ইউনিয়ন* (ইংরেজি ভাষায়)। ১৭ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ১৭ ডিসেম্বর ২০১৯।
**ফিট্টজা মসজিদ** (সুয়েডীয়: *Fittja moské*) সুইডেনের স্টকহোম কাউন্টির বটকির্কা পৌরসভায় অবস্থিত একটি মসজিদ। এটি তুর্কি স্থাপত্য শৈলীতে নির্মিত।

মসজিদটির নির্মাণ কাজ ১৯৯৮ সালে শুরু হয় ও ২০০৭ সালের এপ্রিল মাসে শেষ হয়। এটি বটকির্কায় ইসলামি সাংস্কৃতিক সমিতির মালিকানাধীন, যা একটি তুর্কি সংগঠন যার ১৫,০০০ এর বেশি সদস্য রয়েছে। মসজিদটি তুর্কি ধাঁচের স্থাপত্য শৈলীতে নির্মিত। মসজিদের নামাজ ঘরের দেয়ালে হাতে আঁকা টাইলস রয়েছে। মসজিদের মিনারটি ৩২.৫ মিটার উঁচু। মসজিদে মহিলাদের জন্য আলাদা নামাজের স্থান রয়েছে। মসজিদ কমপ্লেক্সে ইমামের বাসভবনও রয়েছে।

২০১৩ সালের ফেব্রুয়ারিতে বটকিরকা ইসলামি সাংস্কৃতিক সমিতি ফিত্তজা মসজিদ থেকে মাইক দিয়ে আজান দেওয়ার জন্য অনুমতি চেয়ে পুলিশের নিকট আবেদন করে। ২০১৩ সালের এপ্রিলে, পুলিশ কর্তৃপক্ষ মাইক দিয়ে আজান দেওয়ার জন্য মসজিদকে সীমিত সময়ের জন্য লাইসেন্স প্রদান করে, যা ২০ মার্চ ২০১৪ পর্যন্ত বৈধ ছিল। ২৬ এপ্রিল, ২০১৩ খ্রিষ্টাব্দে, এই মসজিদ থেকে আজান দেয়া হয়। যার ফলে সুইডেনে প্রথমবারের মত কোনও মসজিদের মিনার থেকে মাইক দ্বারা আজান দেয়া হয়। আজানটি মসজিদের ইমাম ইরগিন ইজেম নিজেই দিয়েছিলেন।

চিত্রশালা
---------

* ২০০০ সালের মে মাসে মসজিদটি২০০০ সালের মে মাসে মসজিদটি
* মিনার এবং গম্বুজমিনার এবং গম্বুজ
* নামাজের স্থাননামাজের স্থান
* মিনার ও চারপাশমিনার ও চারপাশ

আরো দেখুন
---------

* সুইডেনে ইসলাম

তথ্যসূত্র
---------

1. ↑  ফিট্টজা মসজিদ
2. ↑  ফিট্টজা মসজিদ[*স্থায়ীভাবে অকার্যকর সংযোগ*] (সুইডেনের ভাষায়)
3. ↑  "Fittja Moské – Visitbotkyrka"। *discoverbotkyrka.se* (ইংরেজি ভাষায়)। ২০১৮-০৮-১২ তারিখে মূল থেকে আর্কাইভ করা। সংগ্রহের তারিখ ২০১৮-০২-১৯।
4. ↑  Sveriges radio - P4 Radio Stockholm: Moskén i Fittja blir först i landet med böneutrop, publicerad 11 april 2013. (সুইডেনের ভাষায়)
**১৯০৬ ডব্লিউএসপিইউ পদযাত্রা** ১৯০৬ সালের ১৯ ফেব্রুয়ারি যুক্তরাজ্যে মহিলাদের ভোট দেওয়ার অধিকারের দাবিতে লন্ডনে অনুষ্ঠিত প্রথম পদযাত্রা ছিল। নারী সামাজিক ও রাজনৈতিক ইউনিয়নের (ডব্লিউএসপিইউ) সিলভিয়া পাঙ্কহার্স্ট ও অ্যানি কেনি আয়োজিত এই কর্মসূচিতে প্রায় ৩০০-৪০০ নারী মধ্য লন্ডন হয়ে কমন্সসভায় পদযাত্রা করেন। এটি রাজার বক্তৃতা ও সংসদের উদ্বোধনের সাথে সামঞ্জস্যপূর্ণ ছিল।

ইস্ট এন্ডের বো, ব্রমলি, ক্যানিং টাউন এবং পপলারের দুই শতাধিক মহিলা সেন্ট জেমস পার্ক টিউব স্টেশন থেকে কমন্সের কাছে ক্যাক্সটন হলের দিকে যাত্রা করেছিলেন। সেখানে, এমেলিন প্যাঙ্কহার্স্ট শুনেছিলেন যে রাজার বক্তৃতায় মহিলাদের ভোটের কোন উল্লেখ নেই এবং মহিলাদের কমন্স স্ট্রেঞ্জার্স এন্ট্রান্সের দিকে আরেকটি মিছিলে নেতৃত্ব দেন। পরের দুই ঘন্টার মধ্যে, মহিলাদের তাদের এমপিদের তদবির করার জন্য ২০ জনের দলে প্রবেশের অনুমতি দেওয়া হয়েছিল। *ডেইলি মিরর* ৫ পৃষ্ঠায় ঘটনাটির প্রতিবেদন করেছে: "ভোটবিহীন নারী। ৩০০০ [sic] জন বিক্ষোভকারী একটি লাল ব্যানারের পিছনে পদযাত্রা করছে। হাস্যকর কিন্তু আন্তরিক।"

এমেলিন প্যাঙ্কহার্স্ট এই পদযাত্রাকে সংগ্রামী নারীদের ভোটাধিকার আন্দোলনের সূচনা হিসেবে দেখেছিলেন। তিনি লিখেছেন, "শেষ পর্যন্ত নারীরা জেগে উঠেছিল"। "তারা এমন কিছু করার জন্য প্রস্তুত ছিল যা নারীরা আগে কখনও করেনি—নিজেদের জন্য লড়াই করা। মহিলারা সবসময় পুরুষদের জন্য ও তাদের সন্তানদের জন্য লড়াই করেছিল। এখন তারা নিজেদের মানবাধিকারের জন্য লড়াই করতে প্রস্তুত ছিল। আমাদের সংগ্রামী আন্দোলন প্রতিষ্ঠিত হয়।"

তথ্যসূত্র
---------

1. ↑  Purvis 2002।
2. 1 2  Kelly 2004।
3. ↑  Kelly 2004; Van Wingerden 1999.
4. ↑  Van Wingerden 1999।
5. ↑  Pankhurst 1914।
**ফাতেমা হাশেমি রাফসানজানি** (ফার্সি: فاطمه هاشمی رفسنجانی‎‎) একজন ইরানি রাজনীতিবিদ।

তিনি মডারেশন অ্যান্ড ডেভেলপমেন্ট পার্টির একজন সিনিয়র সদস্য  এবং বিশেষ রোগের জন্য দাতব্য ফাউন্ডেশন পরিচালনা করেন। 

১৯৯৫ সালে, তিনি তেহরানে অনুষ্ঠিত ইসলামি সমাজে নারীর ভূমিকা নিয়ে ইসলামিক দেশগুলির সংগঠনের প্রথম সিম্পোজিয়ামে ইরানের প্রতিনিধি দলের প্রধান ছিলেন। তিনি ইরানের মহিলা সংহতি সমিতির মহাসচিবও।

জীবনী
-----

ফাতেমা হাশেমী ১৯৬১ সালে জন্মগ্রহণ করেন এবং তিনিই পরিবারের বড় সন্তান। তিনি একজন মেডিকেল ডাক্তার এবং তার ভাইবোনদের তুলনায় কম রাজনৈতিকভাবে সক্রিয় ছিলেন। তিনি ১৯৯৫ সালে বিশেষ রোগের জন্য চ্যারিটি ফাউন্ডেশনের প্রতিষ্ঠাতা ছিলেন এবং ২০০৫ সাল থেকে এর সভাপতি ছিলেন। তার অপেক্ষাকৃত অরাজনৈতিক অবস্থান সত্ত্বেও, তিনি ২০০২ সালে সেন্ট্রিস্ট মডারেশন অ্যান্ড ডেভেলপমেন্ট পার্টির প্রতিষ্ঠাতা সদস্য ছিলেন। এর সবচেয়ে পরিচিত সদস্য ইরানের বর্তমান প্রেসিডেন্ট হাসান রুহানি। ২০১৩ সালে পার্লামেন্টের একজন সদস্য তার ভাই মেহেদি দুরিগের উপর একটি সংসদীয় বক্তৃতায় হামলার পর, তিনি তার পরিবারকে এই অভিযোগ প্রত্যাখ্যান করার সুযোগ দেওয়ার দাবি করেন। তিনি বলেছিলেন যে পার্লামেন্টের স্পিকার আলী লারিজানি এবং তার ভাই, যিনি ইরানের বিচার বিভাগের প্রধান, তাদের অবশ্যই দেশের স্বার্থ রক্ষা করতে হবে, তাদের নিজের পরিবারের স্বার্থকে নয়। লরিজানি কোনো অভিযোগ করেননি, কিন্তু বিপ্লবী আদালত ফাতেমা হাশেমি রাফসানজানিকে ছয় মাসের কারাদণ্ড দিয়েছিল। পরে আপিল আদালত এই সাজা খারিজ করে দেয়। ২০১৬ সালের ফেব্রুয়ারির সংসদ নির্বাচনে তার প্রতিযোগিতা করা কথা ছিল।

তথ্যসূত্র
---------

1. 1 2  Najmeh Bozorgmehr (১৪ অক্টোবর ২০১২), "Rafsanjani's daughter speaks out on Iran", *Financial Times*, সংগ্রহের তারিখ ২২ এপ্রিল ২০১৭ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Muhammad Sahimi (২৮ এপ্রিল ২০১০)। "The Middle Road of Hashemi Rafsanjani"। *TehranBureau*। সংগ্রহের তারিখ ২৫ জানুয়ারি ২০১৭।
3. ↑  Saeid Jafari (২৭ সেপ্টেম্বর ২০১৬), *Is Iran's Rouhani about to ditch his longtime patron?*, Al-Monitor, সংগ্রহের তারিখ ২১ এপ্রিল ২০১৭ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  Hamideh Sedghi (২০০৭)। *Women and Politics in Iran: Veiling, Unveiling, and Reveiling*। Cambridge University Press। পৃষ্ঠা 263।
5. ↑  "Iranian Women you Should Know: The Rafsanjani Women"। *IranWire | خانه* (ইংরেজি ভাষায়)। সংগ্রহের তারিখ ২০২১-০৯-০৪।
**দরাদিশন প্রো-রেসলিং** (Dradition) হ'ল একটি স্বতন্ত্র জাপানী পেশাদার রেসলিং প্রচার যা ২০০৮ অবধি মুগা ওয়ার্ল্ড প্রো রেসলিং নামে পরিচিত ছিল। প্রচারণাটি প্রতিষ্ঠাতা এবং মালিক পুরোরসু কিংবদন্তি তাতসুমি ফুজিনামির, যিনি এটি ২০০৬ এর আগস্টে তৈরি হওয়ার পর থেকে এর পরিচালনা করেছেন। 

প্রচারের নামটি হলো এটা পোর্টম্যান্টু যা "ঐতিহ্য" এবং "ড্রাগন" শব্দের সমন্বয়ে গঠিত: প্রথম শব্দ দ্বারা ঐতিহ্যবাহী কুস্তির ধরন দরাদিশনকে বোঝায়, তথাকথিত ইনোকি এর অর্থ "শক্তিশালী শৈলী", দ্বিতীয় শব্দটি ফুজিনামির ডাকনাম "দ্য ড্রাগন" থেকে এসেছে। 

তারা গড়ে প্রতি ২-৩ মাসে একটি শো চালায় এবং তাদের নিজস্ব প্রতিভার পাশাপাশি ড্রামাটিক ড্রিম টিম, আইস রিবন এবং স্ম্যাশ থেকে অংশগ্রহণকারীদের নেয়। সাধারণত মুক্তপেশাজীবি সহ এখন কিন্তু বড় ফেডারেশনগুলির অংশগ্রহণের মাধ্যমে অন্যান্য প্রচারের অংশগ্রহণকারীদের ফিচার করে। তাদের কিছু প্রতিভা ঘন ঘন অন্য কোথাও প্রদর্শিত হয়।

চ্যাম্পিয়নশিপ
--------------

| চ্যাম্পিয়নশিপ | বর্তমান চ্যাম্পিয়ন | তারিখ জিতেছে | পূর্ববর্তী চ্যাম্পিয়ন | উল্লেখ |
| --- | --- | --- | --- | --- |
| এনডব্লিউএ ইন্টারন্যাশনাল জুনিয়র হেভিওয়েট চ্যাম্পিয়নশিপ | আলটিমো ড্রাগন | ১৯ জুলাই ২০১০ | মিনিও ফুজিতা |  |

রোস্টার
-------

 

|  |  |
| --- | --- |
| * হিরো সাইতো
* লিওনা
* মিতসুয়া নাগাই

  | * নবুয়ুকি কুরাশিমা
* তাতসুমি ফুজিনামি

  |

### অতিথিরা

 

|  |  |
| --- | --- |
| * ডাইসুক সেকিমোতো
* ইউকিও সাকাগুচি
* টাইগার মাস্ক ৩

  | * নোসাওয়া রঙ্গাই
* এমি সাকুরা
* মার্ক মার্সিডিজ

  |

আরো দেখুন
---------

* জাপানের পেশাদার কুস্তি
* জাপানের পেশাদার কুস্তি প্রচারের তালিকা

তথ্যসূত্র
---------

1. ↑
2. ↑

বহিঃসংযোগ
---------

* প্রাতিষ্ঠানিক ওয়েবসাইট
**দরং জেলা** (অসমীয়া: দৰং জিলা) ভারতের আসাম রাজ্যের সাতাশটি জেলার ভিতরে একটি। মঙ্গলদৈ এর সদরদপ্তর। ১৯৮৩ সনে অবিভক্ত দরং জেলার বিভাজন হয় এবং তেজপুর মহকুমাকে নিয়ে শোণিতপুর জেলা গঠন করা হয়। পূর্বের মঙ্গলদৈ মহকুমাকে দরং জেলার নাম দেয়া হয়। ২০০৪ সনে পুনরায় দরং জেলার একটা অংশকে আলাদা করে ওদালগুরি জেলা গঠন করা হয়। দরং জেলা বর্তমানে ৩৪৮১ বর্গ কিলোমিটার স্থান অধিকার করে আছে।

নামের ইতিবৃত্ত
--------------

একাংশের মতে প্ৰাচীন কালে দরং জেলার বহু বেপারীর সাথে চীন, নেপাল, ভুটান ও অন্যান্য স্থানের সম্পৰ্ক ছিল। সেই কারণে এই জায়গাটি দ্বার হিসেবে ব্যবহৃত এবং নামটি দ্বার শব্দের দ্বারা অপ্ৰভংশ হয়ে দরং বুলি হয়েছে এবং অনেকে এটি বিশ্বাস করে।

ইতিহাস
------

পূৰ্বের দরং জেলা ১৯৮৩ সনে শোণিতপুর জেলা এবং ২০০৪ সনে ওদালগুরি জেলাতে পৃথক হয়।

ভৌগোলিক তথ্য
------------

* চারিসীমা:

এই জেলাকে একটা সমভুমি অঞ্চল বুলতে পারি। এই জেলার উত্তরে ওদালগুরি জেলা এবং দক্ষিণ সীমান্তে মহানদ ব্ৰহ্মপুত্ৰ বয়ে গেছেl পূর্বে শোণিতপুর জেলা এবং পশ্চিমে কামরূপ জেলাl জেলাটির ব্ৰহ্মপুত্ৰের মুখ্য উপনদীসমূহ হ’ল- বরনদী, নোবা নদী, মঙ্গলদৈ নদী এবং ধনশিরি নদী।

* অবস্থান:

দরং জেলা ২০ ডিগ্ৰী ৯ মিনিট উত্তর থেকে ২৬ ডিগ্ৰী ৯৫ মিনিট উত্তর অক্ষাংশে এবং ৯১ ডিগ্ৰী ৪৫ মিনিট পূর্ব থেকে ৯২ ডিগ্ৰী ২২ মিনিট পূর্ব দ্ৰাঘিমার মাঝে অবস্থিত মধ্য অসমের একটি জেলা। জেলা সদর মঙ্গলদৈ। জেলার আয়তন ১৪২০.৫১ বৰ্গ কি.মি.। ২০০১ সনের পরিসংখ্যান মতে জেলার মোট জনসংখ্যা ৭,৫৯,৭১২ জন এবং স্বাক্ষরতার হার ৫৫ শতাংশ।

মানস জাতীয় উদ্যান এবং ওরাং জাতীয় উদ্যান-এর অংশ দরং জেলাতে অবস্থিত।

উল্লেখযোগ্য স্থান
-----------------

* **মঙ্গলদৈ**: দরং জেলার এখন মুখ্য নগর। ইস্ট ইন্ডিয়া কোম্পানীর বনিকেরা এই নগর আরম্ভ করেছিল। ইংরেজ সকলে কোঁচ রাজার নিকট থেকে দরং রাজ্য কেড়ে নিয়ে মঙলদৈ-এ দরং-এ শাসনকেন্দ্ৰ স্থাপন করে। ১৯৮৩ সনের জুলাইতে নবগঠিত দরং জেলার সদর স্থাপন করা হয় মঙলদৈ নগরে। এর আগে মঙলদৈ ছিল একটি মহকুমা সদর।
* **সিপাঝাড়** : দরং জেলার একটি অন্যতম শহর।

উল্লেখযোগ্য অনুষ্ঠান এবং স্বেচ্ছাসেবী সংগঠনসমূহ
-----------------------------------------------

তথ্যসূত্র
---------

1. ↑  দুনী সাহিত্য সভাৰ মুখপত্ৰ, শ্ৰীমিশ্ৰ কুমাৰ শৰ্মা
2. ↑  Law, Gwillim (২০১১-০৯-২৫)। "Districts of India"। *Statoids*। সংগ্রহের তারিখ ২০১১-১০-১১।
3. ↑  Srivastava, Dayawanti et al. (ed.) (২০১০)। "States and Union Territories: Assam: Government"। *India 2010: A Reference Annual* (54th সংস্করণ)। New Delhi, India: Additional Director General, Publications Division, Ministry of Information and Broadcasting (India), Government of India। পৃষ্ঠা 1116। আইএসবিএন 978-81-230-1617-7। সংগ্রহের তারিখ ২০১১-১০-১১। উদ্ধৃতি শৈলী রক্ষণাবেক্ষণ: অতিরিক্ত লেখা: লেখকগণের তালিকা (link)
4. ↑  "DISTRICT AT A GLANCE"। *NIC, Darrang District Unit*। NIC, Darrang District Unit। ১৭ আগস্ট ২০১৩ তারিখে মূল থেকে আর্কাইভ করা। সংগ্রহের তারিখ ২৪ আগস্ট ২০১৩।

বহিঃসংযোগ
---------

* দরং জেলা প্ৰশাসনের সরকারি ওয়েবসাইট

| দরং জেলা সংলগ্ন স্থানসমূহ |
| --- |
| 

|  |  |  |
| --- | --- | --- |
|  | ওদালগুরি জেলা |  |
| কামরূপ জেলা | 
**দরং জেলা**
 | শোণিতপুর জেলা |
|  | মরিগাঁও জেলা |  |

 |
**হাফিজ সায়েদ খান** (১৯৭২ - ২৬ জুলাই ২০১৬) একজন ইসলামী জঙ্গি ছিলেন। যিনি খোরাসান প্রদেশের ইসলামিক স্টেটের আমির হিসাবে দায়িত্ব পালন করেছিলেন, যে দলটি আফগানিস্তান ও পাকিস্তানে ২০১৫ সালের জানুয়ারি থেকে ২০১৬ এর জুলাইয়ে তার মৃত্যুর আগে পর্যন্ত সক্রিয় ছিল। ২০১৫ এর আগে, হাফিজ সায়েদ খান তেহরিক-ই-তালিবান নামক যোদ্বা গোষ্ঠীর পাকিস্তান অঞ্চলের সিনিয়র কমান্ডার ছিলেন এবং মূলত একজন আফগান তালেবান সদস্য ছিলেন।[]

ইতিহাস
------

সায়েদ ১৯৭২ সালে আফগান সীমান্তের নিকটবর্তী পাকিস্তানের ফেডারেল শাসিত উপজাতীয় অঞ্চল ওড়কজাই এজেন্সিটির মামোজাই শহরে জন্মগ্রহণ করেন। খাইবার পাখতুনখার হাঙ্গু জেলায় যাওয়ার আগে তিনি স্থানীয় আলেম মৌলানা শবিতের নিকট প্রাথমিক শিক্ষা লাভ করেছিলেন।সেখানে তাকে *দারুল উলুম ইসলামিয়া হ্যাঙ্গু* নামক স্থানীয় বিদ্যালয়ে ভর্তি করা হয়।

জানা যায়, ফারুক খান নামে তার গ্রামের এক ব্যক্তি তার আত্মীয়ের সাথে সায়েদের বিয়ের ব্যবস্থা করেছিল। সায়েদের স্ত্রীসহ দুটি পুত্র এবং একটি কন্যাসন্তান রয়েছে এবং ফারুকের মতে, সায়েদ পরবর্তী জীবনে উত্তর ওয়াজিরিস্তান অঞ্চলে দ্বিতীয় বিয়ে করেছিলেন।[]

ইসলামী জঙ্গিবাদ
---------------

১১ ই সেপ্টেম্বরের হামলার পরে সায়েদ আফগান তালেবানদের সাথে আফগানিস্তানে মার্কিন যুক্তরাষ্ট্রের আগ্রাসনের বিরুদ্ধে লড়াই করতে কাবুল গিয়েছিল। তিনি ঐসময়ে দুই বছর কাবুলে ছিলেন।

২০০৯ সালের আগস্টে বায়তুল্লাহ মাহসুদ আমেরিকান ড্রোন হামলায় নিহত হন। টিটিপির নেতৃত্ব নিয়ে বিতর্ক দেখা দিয়েছিল। কিছু কমান্ডার হাকিমুল্লাহ মাহসুদকে নেতৃত্বের দায়িত্ব নিতে চেয়েছিলেন, এবং তিনি চেয়েছিলেন তার সহযোগী ওয়ালি উর রহমান নেতা হোক। উপজাতি বিষয়ক প্রখ্যাত বিশ্লেষক আবদুল সবুর খানের মতে, "বায়তুল্লাহর হত্যার পরে টিটিপি দুটি দলে বিভক্ত হয়ে যায় এবং এই বিভাজনে সায়েদ মনঃক্ষুণ্ন হয়েছিল," ২০১৩ সালে হাকিমুল্লাহ নিজে আমেরিকান ড্রোন হামলায় নিহত হন। আবদুল সবুর খানের মতে, "টিটিপি প্রধান পদের তিনজন শীর্ষ প্রার্থীর একজন ছিলেন সায়েদ তাই যখন ফজলুল্লাহকে মনোনীত করা হয়,তখন তিনি হতাশ হয়ে পড়েন। "

### মৃত্যু

১২ জুলাই ২০১৫-তে, আফগান গোয়েন্দা সংস্থা, জাতীয় সুরক্ষা অধিদফতর দাবি করেছিল যে গুপ্তচর সংস্থার সরবরাহিত গোয়েন্দাদের সাথে সমন্বয় করে মার্কিন নেতৃত্বাধীন জোট বাহিনী দ্বারা পরিচালিত একটি ধর্মঘটে সায়েদকে হত্যা করা হয়েছে, যদিও আমেরিকা কখনই এ জাতীয় কোনো অভিযানের ব্যপারে স্বীকার করেনি।আই.এসের প্রবীণ নেতা আবদুল রহিম মুসলিম দোস্তের মতে ইসলামিক স্টেট এই দাবি প্রত্যাখ্যান করেছে, তবে এই ধর্মঘট শহীদুল্লাহ শহীদ ও গুল জামানকে হত্যা করেছে।

তথ্যসূত্র
---------

1. ↑  "Top ISIS commander killed in U.S. airstrike in Afghanistan"। *BNO News*। ১২ আগস্ট ২০১৬। ১৬ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ১২ আগস্ট ২০১৬।
2. ↑  "IS leader in Afghanistan killed, US believes"। *BBC News*। ১২ আগস্ট ২০১৬। সংগ্রহের তারিখ ১২ আগস্ট ২০১৬।
3. ↑  "Islamic State leader in Afghanistan 'killed by drone'"। *BBC News Online*। BBC Online। BBC। ১২ জুলাই ২০১৫। সংগ্রহের তারিখ ১০ জুলাই ২০১৬।
**ফাদাক** (আরবি: فدك‎‎) ছিল আরব উপদ্বীপের উত্তরপ্রান্তে খাইবার অঞ্চলে অবস্থিত একটি মরূদ্যান যা বর্তমানে অধুনা সউদি আরবে অবস্থিত। মদিনা থেকে ১৪০ কিলোমিটার দূরবর্তী ফাদাক উদ্যানটি জলকূপ, খেজুর বাগান এবং কারুশিল্পের জন্য বিখ্যাত ছিল। মুসলমানরা যখন খায়বারের যুদ্ধে খায়বারবাসীদের পরাজিত করে, ফাদাকের উদ্যানটি ইসলামের নবী মুহাম্মদের ব্যক্তিগত সম্পত্তি হিসেবে গৃহীত হয়। মুহাম্মদের মৃত্যুর পর ফাদাকের উত্তরাধিকার নিয়ে খলিফা আবু বকর এবং নবীর কন্যা ফাতিমার মধ্যে বাদানুবাদ দেখা দেয়। মরূদ্যানটির প্রকৃত মালিকানা সম্পর্কে সুন্নি ও শিয়ারা ভিন্নমত পোষণ করে।

ইতিহাস
------

### প্রাক-ইসলামি খাইবার

### মুহাম্মদের যুগ (৬২৯–৬৩২)

মূল নিবন্ধ: ফাদাক বিজয়
### মুহাম্মদের মৃত্যুর পর

### সুন্নি দৃষ্টিভঙ্গি

### শিয়া দৃষ্টিভঙ্গি

### উমাইয়া শাসনাধীন ফাদাক (৬৬১–৭৫০)

### আব্বাসীয় শাসনাধীন ফাদাক (৭৫০–১২৫৮)

সাহিত্যে ফাদাক
--------------

আরও দেখুন
---------

* মুহম্মদের স্থলাভিষেক
* ফাতিমার গৃহে উমর

তথ্যসূত্র
---------

1. ↑  Veccia Vaglieri, L. "Fadak." *Encyclopaedia of Islam*, Second Edition. Edited by: P. Bearman; Th. Bianquis; C. E. Bosworth; E. van Donzel; and W. P. Heinrichs. Brill, 2010. Brill Online. University of Toronto. 8 August 2010[*স্থায়ীভাবে অকার্যকর সংযোগ*]
2. ↑  After the Prophet: The Epic Story of the Shia-Sunni Split in Islam By Lesley Hazleton, pp. 71-73
3. ↑  Wafa al Wafa (vol 3 p 1000), Tarikh Abu al-Fida (vol 1 p 168)
**হাফিজ জুট মিলস লিমিটেড** বাংলাদেশের চট্টগ্রাম জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে চট্টগ্রাম অঞ্চলের অধীনে থাকা ১০টি প্রতিষ্ঠানের মধ্যকার অন্যতম প্রধান পাটকল।

অবস্থান
-------

এই পাটকলটি বাংলাদেশের দক্ষিণ-পূর্বাঞ্চলের চট্টগ্রাম বিভাগের চট্টগ্রাম জেলার সীতাকুণ্ড উপজেলার বারো আউলিয়া শিল্পাঞ্চলে অবস্থিত।

ইতিহাস
------

এই শিল্প প্রতিষ্ঠানটি ১৯৬৪ সালে স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়।

অবকাঠামো
--------

এই বৃহদায়তন শিল্প-কমপ্লেক্সটি ৬৬.৩৩ একর জায়গা জুড়ে অবস্থিত।

কর্মরত শ্রমিক ও ব্যবস্থাপনা
---------------------------

এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়। বর্তমানে এখানে সাড়ে তিনহাজার শ্রমিক-কর্মকর্তা কর্মরত আছে।

উৎপাদন ক্ষমতা
-------------

এই মিলে রয়েছে ৪৭৭ হেসিয়ান ও ২৩৩ সেকিং লুম এবং গড়ে এর মাসিক উৎপাদন ক্ষমতা ৪৫৮ মেট্রিক টন হেসিয়ান ও ৭৩৮ মেট্রিক টন সেকিং লুম।

উৎপাদিত পণ্য
------------

* কাপড়
* থলে।

আরও দেখুন
---------

* বাংলাদেশ পাটকল করপোরেশন;
* বাংলাদেশের পাটকলগুলোর তালিকা।

তথ্যসূত্র
---------

1. 1 2  "সীতাকুণ্ডের জুট মিলস শ্রকিদের চরম দুর্দিন, সফল হচ্ছে না আন্দোলন"। *সিপ্লাসটিভি - অনলাইন ভার্সন*। ১৯ মে ২০১৯। সংগ্রহের তারিখ ২১ জুলাই ২০১৯। [*স্থায়ীভাবে অকার্যকর সংযোগ*]
2. ↑  "জনবল সংকটে চট্টগ্রামের ১০ রাষ্ট্রায়ত্ত পাটকল"। *দৈনিক যুগান্তর*। ৬ মার্চ ২০১৮। সংগ্রহের তারিখ ২১ জুলাই ২০১৯।
3. ↑  "রাষ্ট্রায়ত্ত ২৬ পাটকল আধুনিকায়ন করবে চীন"। *দৈনিক বণিক বার্তা*। ২০ আগস্ট ২০১৪। ২০১৯-০৬-১৬ তারিখে মূল থেকে আর্কাইভ করা। সংগ্রহের তারিখ ২১ জুলাই ২০১৯।
4. 1 2 3 4  "হাফিজ জুট মিলস্ লিঃ"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ১৮ মার্চ ২০১৫। সংগ্রহের তারিখ ২১ জুলাই ২০১৯।
5. ↑  "বাংলাদেশ পাটকল করপোরেশন"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ৪ ফেব্রুয়ারি ২০১৯। সংগ্রহের তারিখ ২২ জুলাই ২০১৯।

বহি:সংযোগ
---------

* হাফিজ জুট মিলস লিমিটেড - বাংলাদেশ পাটকল করপোরেশন'এর তথ্য বাতায়নে।